Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 685

2. A mozgóképes szakmacsoport közös követelményei Mivel a mozgókép elõállítása és terjesztése meghatározott társadalmi közegben történik, és csak abba illeszkedve tudja betölteni sajátos szerepét, a szakembereknek el kell igazodniuk — a társadalom — film mint jelentéshordozó — és a kettõ között mûködõ közvetítõ mechanizmusok és rendszerek alapvetõ összefüggéseiben olyan szinten, hogy képesek legyenek új jelenségek észlelésére és önálló értelmezésére. Mindezek jegyében sajátítsák el és legyenek képesek alkalmazni: 2.1. a társadalmi és mûvelõdési ismereteket — a társadalmi struktúrára, — a társadalom alrendszereire (kiemelten a kultúrára, a gazdaságra, a politikára és a kommunikáció alrendszerére), — a modernizáció folyamataira, történetére és jelen kihívásaira vonatkozóan; 2.2. a telekommunikáció történetét és társadalmi hatásait — az optikai és akusztikai hírláncoktól az elektromágneses és a digitális jeltovábbításig, — a vonalas hírtovábbítástól a világhálóig, — a tömegtájékoztatástól interaktivitásig, — az adatbankok fejlõdésétõl az információs piacig, — az egyidejûleg globalizálódó és személyesebbé váló információs társadalomig; 2.3. a mozgókép-szakma mûködéstani alapismereteit — a gyártástól a terjesztésen át a társadalmi felhasználásig terjedõ kinematográfiai folyamat egyes fázisainak és egészének — történeti, — szervezeti, — mûködési kérdéseit; 2.4. a filmtörténet legfontosabb fejezeteit — egyetemes és — magyar vonatkozásban különös tekintettel a filmmûvészet eltérõ kifejezési formáinak és stílusjegyeinek keletkezésére, illetve jelentõssé válásának kezdeti szakaszára; 2.5. a mozgóképi üzenetek elemzését a mozgóképi alkotásoknak — a társadalom, — a csoportok, — az egyén életében betöltött és lehetséges szerepére alapozva a kész filmek eltérõ megközelítési módjait, a befogadás és az értelmezés sajátos vonatkoztatási rendszereit nevezetesen a mozgókép-alkotások és mûsorfolyamok — szociológiai, — társas és személyiség-lélektani, — szemiotikai, — esztétikai olvasatait.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes